U prevodilačkom ringu
2024-11-27 18:00 - 20:00 (Europe/Zagreb) | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Književnoprevodilački “dvoboj” Željke Somun i Dinka Telećana na temelju prepjeva soneta “Amor constante más allá de la muerte” Francisca de Queveda pod moderatorskom palicom književne prevoditeljice Ele Varošanec Krsnik.

Održiva Ura: ESG u Fokusu – Powered by Erste
2024-11-28 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Pozivamo vas na četvrto predavanje u ciklusu Održiva Ura: ESG u Fokusu – Powered by Erste, na kojem ćemo istražiti temu “Stanovanje novog doba“. Održivo stanovanje više nije samo ideal, već realnost koja oblikuje suvremenu arhitekturu, razvoj urbanih prostora i financiranje novih modela stanovanja.
Predavači:

Boris Centner, savjetnik uprave Erste&Steiermärkische Bank d.d.,
s bogatim iskustvom u financiranju održivih projekata i inovativnih modela stanovanja.
Neven Mikec, direktor tvrtke VMD Model,
vodeći stručnjak za projektiranje i izgradnju stambenih prostora koji zadovoljavaju potrebe današnjeg društva.
Marko Dabrović, partner u arhitektonskom studiju 3LHD,
poznat po projektima koji redefiniraju koncept suvremenog stanovanja.

Raspravu moderira Danijela Trbović, Voditeljica vanjskih komunikacija Erste&Steiermärkische Bank d.d., koja će svojim iskustvom osigurati dinamičan dijalog između stručnjaka i publike.
Također, na predavanju će se pridružiti Jure Borovac i Larisa Čišić koji će s nama podijeliti svoje iskustvo u potrazi za nekretninom, te kako su na inovativan način riješili stambeno pitanje.
Što možete očekivati?

Nove modele stanovanja prilagođene suvremenim potrebama društva.
Integraciju ESG principa u planiranje i izvedbu stambenih projekata.
Inovativne financijske pristupe za poticanje održivih rješenja.
Kako arhitektura i urbanizam mogu doprinijeti dugoročnom razvoju zajednica.

Zašto sudjelovati?
Tema stanovanja jedan je od ključnih izazova našeg vremena. Pridružite se i saznajte kako održiva rješenja, inovativni dizajn i novi financijski modeli oblikuju stanovanje budućnosti.
Broj mjesta je ograničen, pa vas molimo da rezervirate svoje mjesto ovdje. Ulaz je slobodan!

Predstavljanje knjige / Frano Dulibić: Prikazi grada između utopije i distopije u karikaturi, stripu i animiranom filmu između 1945. i 2020. godine
2024-11-28 19:30 - 20:30
Ikonografska metoda, jedna od ključnih metoda povijesti umjetnosti koja se primjenjuje u istraživanju slikarstva, grafike i kiparstva, još uvijek je relativno rijetko korištena u istraživanjima popularne kulture. Mediji popularne kulture u Hrvatskoj najčešće su predmet proučavanja kulturne antropologije, komparativne književnosti, sociologije i medijskih studija, dok istraživanja iz perspektive povijesti umjetnosti je malo. Pionirski rad na tom polju započela je povjesničarka umjetnosti Vera Horvat Pintarić, a pridružili su joj se svojim radovima Ranko Munitić i Darko Glavan. Unatoč njihovim doprinosima, tradicionalna podjela na ‘visoku’ i ‘popularnu’ kulturu i dalje prevladava, uz stajalište da postoje ‘ozbiljne’ i ‘neozbiljne’ teme. Knjiga Frane Dulibića pruža pregled izuzetno dinamičnog razdoblja za medije popularne kulture. Ono započinje krajem Drugog svjetskog rata i euforijom novih početaka, sve do neizvjesnosti u shvaćanju grada i života u njemu, koju su 2020. godine obilježile pandemija i potresi u hrvatskim gradovima, koji su u temeljima promijenili život u gradovima, a posljedice ćemo tek trebati shvatiti. Posebnu pažnju autor posvećuje radovima velikog broja hrvatskih autora koji su utopijski i/ili distopijski prikazivali gradove koji su njihovim radovima ne samo pozornice već i akteri. Razumijevanje utjecaja popularne kulture na naše živote postaje sve važnije, a Dulibićeva knjiga predstavlja značajan doprinos tom području istraživanja. Kroz zanimljive primjere i jasno pisanje, autor analizira svijet karikature, stripa i animiranog filma, čineći ovu knjigu zanimljivom ne samo za stručnjake, već i za sve one koji žele bolje razumjeti kulturu u kojoj su odrastali.
Sudjeluju: recenzenti Ivana Mance Cipek i Nikica Gilić, urednica Martina Petrinović te autor Frano Dulibić i predsjednik DPUH-a Dino Milinović
Izdavač: Društvo povjesničara umjetnosti Hrvatske
Oblikovanje: DZN
Naklada: 300

GSK Kerempuh: SOKRAT SE NE BOJI BITI ISMIJAN
2024-11-28 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta i redatelj: Zlatko Paković
U ovoj predstavi, čija je centralna tema pravo na satiru, pojavljuju se dva Sokrata – onaj kojeg znamo kao neusporedivu filozofsku figuru te Sokrat karakter iz Aristofanovih ˝Oblaka˝.
Izmjenjuju se prizori dvaju suprotnih žanrova, drame tragičnog mislioca osuđenog na smrt zbog vlastitog slobodoumlja i komedije koja ismijava filozofsko relativiziranje. Sve se to odvija u dinamičnom tempu i duhovitom tonu, britkom i nadasve satiričnom. Naime, poznato je kako je Sokrat toga doba bio omiljen kao duhovit mudrac, sklon trpkoj ironiji i vedrom humoru.
Prelazeći vješto iz jednog u drugi žanr, iz svijeta tragedije u svijet komedije, ova će predstava omogućiti usporedbu ta dva kazališna i životna principa. Istražit će se tako suštinska razlika između tragičkog i komičkog tipa poimanja svijeta i glumačkog predstavljanja, uz publiku koja će osjetiti svo bogatstvo razlika te uživati u doživljaju toga čina, u njihovoj brzoj smjeni, komičkog i tragičkog efekta.

Kostimografkinja: Danica Dedijer
Scenografkinja: Irena Kraljić
Autor glazbe: Nenad Kovačić i Mak Murtić
Koreograf: Branko Banković
Oblikovatelj svjetla: Martin Šatović
Inspicijentica: Mirela Tihava

Igraju:
Vilim Matula
Josip Brakus
Linda Begonja
Matija Šakoronja
Marko Makovičić
Karlo Mlinar
Josipa Anković
Jakov Zovko
Ozren Opačić
Tomislav Dunđer

Popusti na grupne posjete (10 i više osoba)
Prodaja na tel. 01/4833 645, 01/4833 646

U prevodilačkom ringu
2024-11-29 18:00 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Književno prevođenje u pravilu je samotan proces, a čitateljska javnost uvijek ima uvid u gotov, konačan proizvod dok sve faze prevodilačkog procesa redovito ostaju skrivene i odvijaju se u dijalogu prevoditelja s tekstom. Jednako tako, kad je prijevod objavljen, čitatelji ga prihvate kao jedinu moguću verziju, jedinu opciju da se autorski glas iz izvornika prenese u ciljni tekst.
Ali je li to doista tako? Prevoditi književni tekst znači donositi jednu informiranu odluku za drugom i birati iz niza opcija uzimajući u obzir sve posebnosti pojedinog teksta: značenje, smisao, ugođaj i poruku autora. I dok mnogi smatraju da je neke vrste tekstova lakše prevoditi nego druge, gotovo svi se slažu da prevođenje poezije zahtijeva najveći trud, pažnju i napor. Pri prevođenju poezije nužno je poštovati neraskidiv odnos sadržaja i forme izvornog djela, čime prevoditelj i sam postaje umjetnik.
O tome što se skriva iza kulisa prevedenog teksta pokazat će nam Petra Pugar i Mirta Jurilj na temelju prepjeva pjesama “The Moment” i “Marsh Languages” istaknute kanadske novelistkinje i pjesnikinje Margaret Atwood. Stihovni dvoboj naših prevoditelja održat će se pod moderatorskom palicom književne prevoditeljice Irene Škarice.

Predavanje "Poslovanje u kreativnim industrijama", Nikolina Žabčić
2024-11-29 18:00 - 20:00 | galerija Šira, Preradovićeva 13, Zagreb, 10000, Croatia (Local Name: Hrvatska)
Odabir likovnih/kreativnih rješenja u poslovanju nosi sa sobom velike izazove te otvara mnogobrojna pitanja kod umjetnika koji su na početku svoje karijere.
Na predavanju na temu poslovanja u kreativnim industrijama razgovarati ćemo:
– o modelima prezentacije umjetnika potencijalnim klijentima
– o mogućnostima apliciranja na natječaje
– o načinima predstavljanja sebe i vlastitog rada
– o mogućnostima dobivanja profesionalnog iskustva
– o važnosti angažiranosti i volonterskog rada tijekom obrazovanja
– o važnost prilagodbe osobnih preferenci i vlastitog likovnog rukopisa potrebama klijenta
O predavačici:
Nikolina Žabčić diplomirala je na diplomskom studiju Odsjeka za animirani film i nove medije na Akademiji likovnih umjetnosti Sveučilišta u Zagrebu 2022. godine. Uz svoje primarno usmjerenje u obrazovanju, od 2016- godine djeluje kao freelancer na području ilustracije, animacije, grafičkog oblikovanja knjiga te slikovnica za djecu i mladež, oslikava murale i vodi radionice s djecom s poteškoćama u razvoju. Tijekom studijskih dana primila je nekolicinu nagrada; 5 rektorovih nagrada za velike umjetničke multidisciplinarne projekte, nagradu za pobjedničko vizualno rješenje za Festival svjetske književnosti te dvije međunarodne nagrade ASIFA organizacije za najbolji studentski animirani film „Ma! Ljubav je boja“.
Predavanje će se održati u petak 29. 11. 2024. s početkom u 18h, vidimo se u Širi!
Autorica ilustracije: Nikolina Žabčić

Z/K/M/: Eichmann u Jeruzalemu (svečana 50. izvedba)
2024-11-29 19:00 - 22:50 | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
Svečana 50. izvedba jedne od najdugovječniji i najnagrađivanijih predstava ZKM-a.
Autorski projekt Jerneja Lorencija
Redatelj: Jernej Lorenci

Teatar EXIT: KOMIK MOTION
2024-11-29 20:00 - 21:15, 2024-11-30 20:00 - 21:15 | Teatar EXIT (Ilica 208)
KOMIK MOTION
Autorski tim:

Redatelj: David Shiner
Asistent redatelja: Ivan Đuričić
Izvođači: David Shiner, Iva Peter Dragan, Ivan Đuričić, Iskra Jirsak, Domagoj Ivanković, Irena Tereza Prpić/Nikolina Majdak, Bojan Ban
Produkcija: Teatar EXIT, Triko Cirkus Teatar i Ivan Đuričić

O predstavi:
godini kada slavi 30. obljetnicu rada, Teatar EXIT udružio se s Triko Cirkus Teatrom i samostalnim umjetnikom Ivanom Đuričićem kako bi postavio projekt s jednim od najvećih živućih kazališnih klauna na svijetu i redateljem Davidom Shinerom.
Projekt Komik Motion predstava je neverbalnog kazališta u čijem je središtu kazališni klaun. Pričajući priču isključivo pokretom i zvukom, kroz niz naoko nepovezanih situacija, s plejadom različitih likova, autor i izvođači publiku nasmijavaju, dovode do suza, ali i do propitkivanja različitih elemenata vlastitog života i ljudske prirode općenito. Većina scena nastaje tijekom radnog procesa iz improvizacija, u suradnji autora i izvođača, no u predstavu su uključene i neke rutine Davida Shinera koje su bile sastavni dio predstava Cirque du Soleila i Shinerovih brodvejskih predstava. Tako će zagrebačka publika, uz novi materijal, u ovoj predstavi imati priliku uživo vidjeti i nekoliko scena koje su obišle svjetske pozornice i dobile neke od najvećih kazališnih nagrada, uključujući i prestižnu brodvejsku nagradu Tony.

DAVID SHINER
David Shiner počeo je kao zabavljač na ulicama Pariza, a 1990. prvi put surađuje sa Cirque du Soleilom kao izvođač i jedan od autora na predstavi Nouvelle Expérience koja je proslavila tu kompaniju. Za najpoznatiji cirkus na svijetu režirao je dvije predstave. Jedna od njih je Kooza koja još uvijek igra, a kako je premijeru doživjela 2007. godine, trenutno je najdugovječnija touring predstava Cirque du Soleila. Na Broadwayu je s dugogodišnjim kazališnim partnerom Billom Irwinom postavio i igrao autorske projekte Fool Moon i Old Hats, a za prvu su dobili i prestižnu nagradu Tony. Ljubitelji mjuzikla poznaju ga po ulozi Mačka u šeširu u originalnoj brodvejskoj postavi mjuzikla Seussical. Već više godina stalni je predavač na Theater Akademie August Everding u Münchenu.
David Shiner je prvi brodvejski redatelj koji režira u Hrvatskoj od osamostaljenja 1990. godine.

GSK Kerempuh: PREDSJEDNICI&CA
2024-11-29 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta i dramaturzi: Tarik Filipović i Boris Svrtan
Redatelj: Tarik Filipović
Koprodukcija: Satiričko kazalište Kerempuh i FIJI grupa
Građanski stan. Večera za 5 uglednih gostiju. Pozivnicu su dobili ”bivši” – i to na poziv ”bivše”!
Predsjednici&ca iznimno je aktualna i britka komedija nastala prema tekstu Borisa Svrtana i Tarika Filipovića, a u režiji potonjeg Kerempuhovog mlađahnog veterana. Predsjednica i predsjednici okupljeni na večeri nude gledateljima manje ili više nutricionistički harmonizirane i bogate okuse, idealan omjer između slatkog, gorkog, ljutog i kiselog, a toplo je preporučamo gledateljima koje muči neutaživa glad, kao i onima koji su siti svega. I neće vam teško pasti na želudac, a ako i padne, imajte na umu da su državni poglavari žilavi momci, čak i kad su cure pa se duže žvakanje podrazumijeva.
Scenograf: Damir Medvešek
Kostimografkinja: Vedrana Rapić
Autor glazbe: Milorad Stranić
Oblikovatelj svjetla: Aleksandar Mondecar
Oblikovatelj zvuka: Damir Ključarić
Koreografkinja: Larisa Lipovac
Inspicijentice: Mirela Tihava i Ena Subotić
Koorinatorica u pripremi predstave: Jasna Rešić
Kreativni producent (za FIJI grupu): Mario Gigović
Igraju:
Franjo Tuđman – Tarik Filipović
Stjepan Mesić – Hrvoje Kečkeš
Kolinda Grabar – Kitarović – Ornela Vištica
Ivo Josipović – Siniša Miletić
Josip Broz Tito – Boris Svrtan
*Nepozvani gost – Dominik Milanović / Mladen Pilić

Popusti na grupne posjete (10 i više osoba)
Prodaja na tel. 01/4833 645, 01/4833 646

Studio EXIT: TIHA NOĆ
2024-11-30 19:00 - 20:30 | Studio EXIT, Gundulićeva 37/1, Zagreb, 10000
Autorski tim:
Tekst: Steven Berkoff (orig. „Harry’s Christmas”)
Režija i scena: Matko Raguž
Igra: Franjo Dijak (Bruno)
Glasovi: Slavica Knežević (mama), Ana Begić Tahiri (Ana), Bojan Navojec (Maks), Filip Križan (Filip), Vinko Kraljević (Mladen), Živko Anočić (muškarac)

O predstavi:
Predstava „Tiha noć” govori o skrivenoj strani Božića, o onoj strani o kojoj se u javnosti rijetko govori – o lažnim odnosima, prisilnim druženjima, lažnom osjećaju popularnosti, ali i o pretjeranim osjećajima bezvrijednosti koje doživljavaju oni koji nemaju obitelji, koji su obudovljeli ili jednostavno povučeni.
Dok se za Božić vežu toplina, ljubav, druženje, slavlje i veselje, predstava „Tiha noć” progovara o samoći, nepripadanju i otužnom veselju koje osjeća veliki broj ljudi. Fama oko Božića nameće imperative – moraš biti popularan, moraš se družiti, moraš slaviti, moraš biti s nekim. I dok jedan dio ljudi zapravo u svemu tome ne uživa, drugi dio ljudi, uslijed osobnosti ili okolnosti, nema priliku sudjelovati u (lažnom ili iskrenom) duhu Božića.
Bruno je jedan od onih koji Božić nema s kime proslaviti, jedan od onih koje je život nasukao na pustoj obali i koji se sa svojom situacijom hvata ukoštac na svoj način.

Z/K/M: Eichmann u Jeruzalemu
2024-11-30 19:00 - 22:50 | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
Autorski projekt Jerneja Lorencija
Redatelj: Jernej Lorenci

GSK Kerempuh: UBOJSTVO U ORIENT EXPRESSU
2024-11-30 20:00 - 21:35, 2024-12-01 20:00 - 21:35 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Agatha Christie
Adaptirao za pozornicu Ken Ludwig
Redateljica: Sara Stanić Blažević

“Ubojstvo u Orient Expressu” kultni je roman najpoznatije autorice detektivskih romana Agathe Christie, koji je prvi put dolazi u Hrvatsku na kazališne daske u adaptaciji Kena Ludwiga i režiji Sare Stanić. Roman je to koji je od svog prvog izdanja 1934. godine doživio mnogobrojne filmske adaptacije i izgradio prepoznatljiv lik najpoznatijeg zabadala na svijetu koji sa svojim ikoničnim brkovima i malim sivim stanicama, ostaje jedan od najslavnijih detektiva u književnosti, a njegov način rješavanja zločina – koristeći logiku i psihologiju – fascinira čitatelje i gledatelje već desetljećima.
Slavni belgijski detektiv Hercule Poirot putujući luksuznim vlakom Orient Express, kojim samo pokušava doći do Londona i možda jednom u životu ništa ne raditi, mora riješiti ubojstvo koje se dogodi na vlaku negdje između Vinkovaca i Slavonskog Broda. Zatočen u snijegu, okružen neobičnom paletom likova koji su svi odlučili putovati baš danas, Poirot ipak mora otkriti igru i riješiti slučaj, gdje su svi dokazni materijali rasprostranjeni, a svi putnici imaju alibi i koje se samo naizgled čini jednostavan i već riješen.
Suigra koju Hercule Poirot s putnicima vlaka inteligentno vodi i gradi od naizgled banalnih pitanja Zašto danas? i zapažanja, svojojm nevjerojatnom sposobnošću čitanja ljudi i situacija ono je što gradi kazališnu napetost ove predstave. Tako Poirotova igra, odgonetavanje njegovih malih sivih stanica svaki put fascinira, iako su nam krivac i priča možda već i poznati.

UBOJSTVO U ORIENT EXPRESSU
© 2016 Agatha Christie Limited & Ken Ludwig
Sva prava pridržana.
adaptirano prema
Ubojstvo u Orient Expressu
© 1934 Agatha Christie Limited
Sva prava pridržana.

Prevoditeljica: Kristina Kegljen
Redateljica: Sara Stanić Blažević
Dramaturginja: Mirna Rustemović
Scenski pokret: Natalija Manojlović
Scenografkinja: Petra Poslek
Kostimografkinja: Matea Japec
Glazba: Rade Sklopić
Autor video projekcija: Miro Manojlović
Oblikovatelj svjetla: Luka Matić

Igraju:
Hercule Poirot – Damir Poljičak
Gospodin Bouc – Marko Makovičić
Mary Debenham – Josipa Anković
Princeza Dragimirov – Elizabeta Kukić
Gospođa Hubbard – Tanja Smoje
Greta Ohlsson – Ana Maras Harmander
Pukovnik Arbuthnot – Josip Brakus
Grofica Andrenyi – Ornela Vištica
Grof Andrenyi – Matija Šakoronja
Podvornik kola – Luka Petrušić
Gospođa Ratchett – Mia Begović

Popusti na grupne posjete (10 i više osoba)
Prodaja na tel. 01/4833 645, 01/4833 646

GK Žar ptica: Božićna želja
2024-12-01 12:30 - 13:10 | Gradsko kazalište Žar ptica, Bijenička 97, Zagreb, 10000, Croatia (Local Name: Hrvatska)
Poetična obiteljska priča prožeta božićnim duhom govori o pravim vrijednostima u životu, ljubavi, zajedništvu i prijateljstvu.
Dora (8) i Luka (15) su brat i sestra koje žive s tatom i mamom koji “non-stop” rade, sužbeno putuju ili su na telefonu. Luka je u pubertetu i ne zanima ga ništa osim blagodati 21. stoljeća: interneta, fejsa, twittera, instagrama.. Sanja o pjevačkoj karijeri. Dora je usamljena i u školi i kod kuće, te uoči Božića sanja svoje prijatelje vile i vilenjake u nadi da će joj pomoći barem jedan dan u godini, na Božić, okupiti obitelj, kako sama kaže, oko “okićenog” bora ispod kojeg ne mora biti ni jedan jedini dar za nju, osim tate, mame i Luke. U zbrci tatinih telefonskih poziva, maminih otkazanih letova, svađica između Luke i Dore, isprepliću se sjećanja na neka druga vremena kada je obitelj bila zajedno, na dan kada je Dora kao zamotuljak stigla kući iz bolnice, na igre brata i sestre koja je ispunjavala kuću veselim smijehom.
Hoće li se Dorina obitelj okupiti ovoga Božića ispred okićenoga bora? Hoće li tinejdžer Luka potajno priznati da mu je omiljeni film Sam u kući i da postoji Djed Mraz preostaje Vam da otkrijete u našoj predstavi koja će razveseliti djecu, a roditelje ponovno vratiti u mladost i prisjetiti što znači pravi BOŽIĆ!
Autorica teksta: Ana Maras Harmander
Režija: Robert Bošković
Igraju: Vesna Ravenšćak Berger/ Sanja Crljen, Bojan Jambrošić/Lovro Juraga, Robert Bošković

GSK Kerempuh: SMRT NA DOPUSTU
2024-12-03 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Po romanu J.Saramaga ‘Kolebanje smrti’
Redatelj: Kokan Mladenović
U jednoj neimenovanoj državi na sedam mjeseci prestane postojati – smrt. Premda nestanak smrti isprva zvuči kao idealna situacija, svježe besmrtan narod ubrzo se mora nositi sa krizom zdravstva, ekonomije, pojavom kriminalnih organizacija i prijetnjama susjednih država. Ljudi i dalje normalno stare i oboljevaju, ali bez smrti samo se gomilaju na granici života, a i na granici države. Razotkrivaju se i igre moći vlade, Crkve i monarhije te njihovi prljavi poslovi. O državi se ne zna mnogo i tako ove uvijek relevantne teme postaju univerzalno primjenjive na bilo koje područje i povijesno razdoblje.
Autorska predstava „Smrt na dopustu“ nije izravna adaptacija Saramagova romana, već je kroz rad redatelja Kokana Mladenovića s ansamblom Kerempuha poprimila kontekst regionalnih prilika i tema kojima smo svakodnevno izloženi, zadržavajući Saramagovu neodređenost i satirični odmak. Dok se u romanu takva vrsta odmaka postiže autorovom osobitom vrstom pripovijedanja te brižljivo odabranim motivima oko kojih plete mrežu situacija, u našoj se predstavi taj isti dojam ostvaruje drugim sredstvima. Neka od njih su brechtovska gluma, pjesme i humor koji, osim iz komičnih situacija, proizlazi i iz britkih i svevremenskih dijaloga po uzoru na velikane komedije Groucha Marxa i Woodyja Allena.
Dramaturginja: Dora Delbianco
Autori adaptacije: Kokan Mladenović, Dora Delbianco, Mirta Mikloušić i ansambl predstave
Autor tekstova pjesama: Kokan Mladenović
Scenografkinja: Irena Kraljić
Kostimografkinja: Marita Ćopo
Scenski pokret: Pravdan Devlahović
Autorica glazbe: Irena Popović Dragović
Korepetitori: Viktor Čižić/Ana Krajnović (klavir)
Oblikovatelj svjetla: Martin Šatović
Suradnik za mađioničarske trikove: Domagoj Ivanković
Asistentica redatelja: Mirta Mikloušić
Asistentica dramaturginje: Adela Kulenović
Asistentica kostimografkinje: Katarina Božičević
Inspicijentica: Ena Subotić
U predstavi uživo sudjeluju glazbenici Franka Margeta (violončelo) i Viktor Čižić/Ana Krajnović (klavir)
Korišteno je izdanje ˝Kolebanje smrti˝ Joséa Saramaga u prijevodu Deana Trdaka i izdanju VBZ-a iz 2009. godine.
Igraju:
Smrt – Josipa Anković
Violončelist – Borko Perić
Premijer – Vilim Matula
Prijestolonasljednik – Hrvoje Kečkeš
Kardinal, veleposlanik, glavni ravnatelj televizije – Tarik Filipović
Glavna urednica, intendantica – Mia Begović
Dirigentica, veleposlanica – Ines Bojanić
Predstavnica maphije, ministrica informiranja i veza, ministrica turizma – Ana Maras Harmander
Nova intendantica, ministrica zdravstva – Mirela Videk Hranjec
Asistent glavne urednice, državni tajnik – Karlo Mlinar
Grobar, veleposlanik – Filip Detelić
Popusti na grupne posjete (10 i više osoba)
Prodaja na tel. 01/4833 645, 01/4833 646

Roman i kratke priče Marijane Čanak
2024-12-04 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Pridružite nam se na književnom razgovoru s autoricom Marijanom Čanak o njezinom romanu „Klara, Klarisa” te zbirkama priča „Pramatere” i „Put od crvene cigle” koji će moderirati Domagoj Ćorić.
„Klara, Klarisa” je priča o ljudskim slabostima, strastima i boli koju čovjek sam sebi nanosi kada se udalji od svog bića i spasonosnom otkrivanju sebe. Roman je bio u finalu NIN-ove nagrade 2022., a ove godine postavljen je i na scenu Narodnog pozorišta Pirot u režiji Jelene Bogavac.
Nit menstrualne krvi provlači se kroz zbirku priča „Put od crvene cigle“, istražujući ne samo prokletstvo već i tajnu ženske snage i moći. Zbirka je nagrađena nagradom “Voja Čolanović” za najbolju knjigu kratke priče 2023. „Pramatere“ je knjiga u kojoj se pojavljuju sestre, majke, bake, prabake… I onda, najednom, shvatimo da smo i mi jedna od njih.
Marijana Čanak (1982., Subotica) završila je studije književnosti u Novom Sadu. Piše prozu. Dvostruka je dobitnica književne nagrade „Laza K. Lazarević“ za najbolju neobjavljenu suvremenu kratku priču i prva laureatkinja Nagrade „Voja Čolanović“. Objavila je knjigu proze „Ulični prodavci ulica“ (2002.), zbirku priča „Pramatere“ (2019. prvo izdanje, 2023. prošireno izdanje), roman „Klara, Klarisa“ (2022.), zbirku priča „Put od crvene cigle“ (2023.) i roman „Svetlo trojstvo“ (2024.).

Boško Budisavljević / Auto-arhiviranje u 11 točaka
2024-12-04 19:00 - 2025-01-15 19:00 | Galerija Modulor, Park Stara Trešnjevka 1, Zagreb, Grad Zagreb, 10000, Croatia (Local Name: Hrvatska)
U galeriji Modulor Centra za kulturu Trešnjevka 4.12. u 19 sati otvara se izložba “Auto-arhiviranje u 11 točaka”.
Izložbu je u suradnji te kroz brojne razgovore i dopisivanja s autorom osmislila dr. sc. Sandra Križić Roban, znanstvena savjetnica u trajnom zvanju s Instituta za povijest umjetnosti, dok je postav izložbe nastao u sinergiji s arhitekticom Mirnom Horvat.
“Auto-arhivska” vremenska mentalna mapa, čiji segmenti govore o utjecajima, razmišljanjima, djelovanjima, školovanju i projektima Boška Budisavljevića (Split, 1942.), u ovom trenutku omogućuje pogled na ono što smo, čini se, nepovratno izgubili – odgovoran i kreativan odnos prema urbanom prostoru. Bilo da se radi o mikrolokacijama poput Visa, ili velikim urbanim aglomeracijama kao što je Zagreb, je li njegov interes usmjeren na spomenik koji je planirao u suradnji s Marijom Ujević, ili na poticanje urbaniteta u afričkim gradovima 1960-ih, Boško Budisavljević neizbježno je ime svakog tko će se ikad zapitati, što je grad i koje su značajke urbanizma kao izgrađenog konteksta. Koji nikad nije tek skup građevnih pojedinosti, nego je protkan svim zamislivim životnim segmentima.
Osmišljena poput slojevite prostorne skice, izložba sažima cjeloživotno bilježenje mišljenja, djelovanja, pisanja, govora o arhitekturi i urbanizmu, umjetnosti, kroz odabir radova, dokumentacije i predmeta iz osobnog arhiva umjetnika. Izvan čvrstih okvira historiografije i kronologije, postupkom “prozračivanja” i preokretanja kutija, mapa i svih ostalih zakutaka u kojima je Budisavljević skrupulozno skupljao radove, skice, zamisli, zapise i nacrte, izložba ga predstavlja u 11 točaka koje treba prepoznati i povezati u cjelinu.
Izložba se može pogledati do 17.siječnja 2025. godine, radnim danom od 10 do 20 sati.

GSK Kerempuh: GRUNTOVČANI
2024-12-04 20:00 - 22:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mladen Kerstner
Autor adaptacije: Boris Svrtan
Redatelji: Boris Svrtan i Rajko Minković
Popularna i omiljena dramska serija “Gruntovčani” autora Mladena Kerstnera u režiji Kreše Golika uvodila je brojne televizijske gledatelje u živopisan, autentičan i duhovit prikaz društvenoga života i mentaliteta “malog čovjeka” u fiktivnom podravskom selu.
U ovoj priči koja se događa u današnje vrijeme, u 21. stoljeću, zatičemo poznate i nezaboravne likove iz Kerstnerovog remek-djela – Dudeka, Regicu, Presvetlog, Cinobera, Martina, Matulu, Babicu, Besnoga, Greticu i druge – a svi se oni nalaze pred velikim izazovima novoga doba. Kada u njihov miran život u Gruntovcu bane državna tajnica Marinela Puvalo, predstavnica novog tipa hrvatskog kapitalizma, i donese megalomansku ideju o gradnji spojnice na europski koridor i industrijske zone, stvari se do te mjere uzburkaju da karakteri i mentalitet naših poznatih likova uz peripetije i međusobne sukobe dođu do punog izražaja.
Lektorica i jezična savjetnica: Ines Carović
Scenograf: Boris Svrtan
Scenograf suradnik: Branko Lepen
Kostimografkinja: Vedrana Rapić
Oblikovatelj svjetla: Aleksandar Mondecar
Autori glazbe: Glazbena družina Cinkuši, Živan Cvitković / Dubravko Ivančan i Ivica Kiš
Autor videa: Rajko Minkovic
Montažer videa: Leon Bjelinski
Autori fotografija: Ivan Posavec, Luka Dubroja
Inspicijentica: Mirela Tihava

Igraju:
Dudek – Matija Šakoronja
Regica – Mirela Videk Hranjec
Presvetli – Hrvoje Kečkeš
Jura / Rok Vađon / Štef – Josip Brakus
Cila – Mia Begović
Cinober – Boris Svrtan
Kata – Anita Matić Delić
Gretica – Nina Erak-Svrtan / Ana Maras Harmander
Matula – Filip Detelić
Roza/Babica – Ines Bojanić
Marinela Puvalo – Ornela Vištica
Besni – Luka Petrušić
Inženjer / Videk / Konobar – Karlo Mlinar
Martin – Ivica Zadro

U predstavi se koristi pjesma “Podravina ravna” skladatelja Živana Cvitkovića i tekstopisca Dubravka Ivančana u aranžmanu Glazbene družine Cinkuši i a cappella izvedbi Maje Posavec.
Spikerica TV vijesti: Zrinka Vrabec Mojzeš.
Spikerica Radija Gruntoval: Ines Bojanić.
Zahvaljujemo Ivanu Ivančanu na ustupljenim autorskim pravima.
Popusti na grupne posjete (10 i više osoba)
Prodaja na tel. 01/4833 645, 01/4833 646

CROAGRO
2024-12-05 10:00 - 2024-12-08 18:00 | Zagreb fair, AVENIJA DUBROVNIK 15, ZAGREB, 10020, Croatia (Local Name: Hrvatska)
Sve najbolje iz poljoprivrede otkrijte na sajmu CroAGRO, međunarodnom sajmu poljoprivrede, poljoopreme i mehanizacije, koji će se održati na Zagrebačkom velesajmu.
CroAGRO 2024 će ponovo okupiti najznačajnije brandove i tvrtke iz RH i inozemstva te prezentirati novitete i trendove iz svih segmenata poljoprivrede i prehrambene industrije.
Uz nezamjenjive susrete licem u lice, pregledajte i isprobajte najsuvremeniju poljoprivrednu mehanizaciju i opremu, strojeve i opremu za obradu, konzerviranje i skladištenje nakon berbe, nabavite i educirajte se o sjemenskom i sadnom materijalu, sredstvima za zaštitu bilja i podizanje prirodne plodnosti tla, obnovljivim izvorima energije u službi poljoprivrede te otkrijte inovacije iz precizne poljoprivrede.
Istovremeno će se održavati i SAJMOVI HRANE I ZDRAVOG ŽIVLJENJA – središnje nacionalno događanje na temu hrane, zdravog življenja te povratka prirodi i zdravim stilovima života.

SAJMOVI HRANE I ZDRAVOG ŽIVLJENJA
2024-12-05 10:00 - 2024-12-08 18:00 | Zagreb fair, AVENIJA DUBROVNIK 15, ZAGREB, 10020, Croatia (Local Name: Hrvatska)
SAJMOVI HRANE I ZDRAVOG ŽIVLJENJA posvećeni su zdravoj prehrani, pčelarstvu, zdravom načinu života i duhovnom razvoju. Očekuje vas inspirativno iskustvo koje će osnažiti vaše tijelo i um.
Posjetite naše predivne paviljone prepune svježih i organskih namirnica, degustirajte ukusne zdrave obroke i otkrijte najnovije trendove u prehrani. Upoznajte stručnjake iz područja proizvodnje organske hrane, nutricionizma, pčelarstva, apiterapije, svijeta konoplje i holističkih metoda liječenja te saznajte kako oplemeniti svoj život.
Prijavite se na edukativne radionice, sudjelujte u kulinarskim demonstracijama i pronađite inspiraciju za zdravu i uravnoteženu prehranu. Osim toga, možete uživati u raznim aktivnostima kao što su nekonvencionalne, prirodne, duhovne i energetske metode, iscjeliteljski postupci, joga, meditacija, kristali, nakit od poludragog kamenja, astrologija, rubna područja znanosti i dr.
Ove godine po prvi put uvodimo Festival čokolade, kave i likera gdje će se promovirati najkvalitetniji proizvodi na bazi čokolade, kave i slastica.
Zajedno na put k boljem, sretnijem i zdravijem životu!
U zajedničkom terminu pozvani ste posjetiti i međunarodni sajam poljoprivrede, poljoopreme i mehanizacije CroAGRO 2024., koji je već pozicioniran kao nezaobilazno središnje nacionalno događanje u svijetu poljoprivrede.

Održiva Ura: Konstrukcijska obnova
2024-12-05 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Pozivamo vas na novo predavanje u Uraniji gdje ćemo obraditi temu konstrukcijske obnove zgrada.
Naši predavači, Juraj Pojatina i Zoran Šuša, predstavit će izazove i rješenja vezane uz konstrukcijsku obnovu zgrade u Ilici. Kroz ovaj konkretan projekt saznat ćete kako su se nosili s tehničkim i kreativnim izazovima obnove povijesnog objekta te kako osigurati dugotrajnu stabilnost i funkcionalnost zgrada.
Osim toga, predavanje će obogatiti predstavnici Pana Windows, koji će prezentirati svoja iskustva i inovativna rješenja u projektima obnove, uključujući moderne pristupe energetskoj učinkovitosti i održivom dizajnu.
O čemu ćemo razgovarati?

Ključni izazovi u konstrukcijskoj obnovi zgrada.
Primjeri dobre prakse na realnim projektima.
Inovativna rješenja koja donosi Pana Windows.
Važnost sinergije između konstrukcijskih zahvata i suvremenih tehnologija.

Ne propustite priliku da čujete priče iz prve ruke te se inspirirate za nove projekte i pristupe u obnovi urbanih prostora.
Broj mjesta je ograničen, pa vas molimo da rezervirate svoje mjesto ovdje. Ulaz je slobodan!

🎄 BOŽIĆNI DOMJENAK ZA LJUBITELJE JEZIKA I FINE KAPLJICE🎄
2024-12-05 18:00 - 21:00 | diWine Club, Opatovina 29, Zagreb, 10000, Croatia (Local Name: Hrvatska)
Nakon uspješnog druženja u rujnu projekt Mr#ža poziva vas na predblagdansko druženje uz
VINSKU PRIČU I DEGUSTACIJU
🗓️ četvrtak, 5. 12. 2024.
⏰ 18:00 – 21:00
📍 diWine bar, Opatovina 29, Zagreb
Program večeri:
• piće dobrodošlice,
• vođena degustacija probranih vina 🍷,
• slane i slatke blagdanske grickalice 🥨,
• umr#žavanje u blagdanskom ozračju.
Kotizacija: 30 EUR
Prijave do: 3. 12. 2024. u 18:00
Rezervirajte svoje mjesto na: https://forms.gle/CRfcBJ7cPBG3hhLt7
Broj mjesta je ograničen
Dođite s nama zaključiti poslovnu godinu u ugodnom ambijentu, uz čašu dobrog vina i opušteno druženje s kolegama!

Studio EXIT: MASKE
2024-12-05 19:00 - 20:15 | Studio EXIT, Gundulićeva 37/1, Zagreb, 10000
Autorski tim:

Autor, redatelj i izvođač: Dražen Šivak
Dramaturgija: Patrik Gregurec, Karla Leko
Produkcija: Kazalište Grupa u koprodukciji s Dubrovačkim ljetnim igrama i u suradnji sa Scenom Ribnjak i Teatrom EXIT

O predstavi:
Predstava MASKE oživljavanje je tradicije commedije dell’arte i njezino približavanje široj publici. U formi predavanja, glumac na sceni objašnjava značenje maski i arhetipove koji su predstavljeni u tehnici commedije dell’arte. Putujući kroz klasičnu dramsku književnost Hrvatske i svijeta (Držić, Shakespeare, Moliere, itd.), gledatelji povezuju arhetipske priče o ljudskim odnosima te stvaraju paralele s karakterima naših suvremenika.
Predstavi je 2024. godine na 34. Festivalu hrvatske drame Marulićevi dani dodijeljena Nagrada publike za najbolju predstavu (prosječna ocjena: 4,89), a Karla Leko i Patrik Gregurec dobili su Marula za dramaturgiju predstave.

GSK Kerempuh: PLJUSKA
2024-12-05 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić
Popusti na grupne posjete (10 i više osoba)
Prodaja na tel. 01/4833 645, 01/4833 646

Z/K/M/ PREMIJERA: U koga se uvrglo ovo dijete
2024-12-06 19:00 - 20:15 | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
Predstava za djecu
Autorica teksta: Éva Janikovszky
Redatelji: Mario Mirković, Ivan Đuričić, Grozdana Lajić
(Remake kultne dječje predstave ZKM-a iz 1983. godine, koju su prema tekstu Éve Janikovszky i u sklopu Učilišta ZKM-a bili napravili Zvjezdana Ladika i Ladislav Tulač)

Predstavljanje 8. sveska časopisa “Fototxt” (Galerija Spot, 6. 12. 2024., 19 h)
2024-12-06 19:00 - 21:00 | Galerija Spot, Ulica Gjure Čanića 6, Zagreb, 10000 Zagreb, Croatia (Local Name: Hrvatska)
Galerija Spot i Ured za fotografiju pozivaju na predstavljanje 8. sveska časopisa Fototxt u petak, 6. 12. 2024., u 19 sati u Galeriji Spot. Ovaj broj posvećen je djelovanju Željka Serdarevića i Darka Fritza u sklopu Studija Imitacija života te je tematski povezan s izložbom Dobri izgledi: Darko Fritz i Željko Serdarević na fotografijama Borisa Berca, Saše Burića, Paule Court, Borisa Cvjetanovića, Ozrena Drobnjaka, Rina Efendića, Zorana Filipovića, Ivana Posavca i Jane Štravsa, 1987.—1991., koja se održava u Galeriji Spot (15. 11. – 6. 12. 2024.).

Uz izbor fotografskih radova, u ovom broju bit će objavljeni tekstovi Leonide Kovač, Marka Goluba, Sandre Križić Roban, razgovor s Borisom Bercom te Serdarevićev zapis o fenomenu nezaboravljivosti fotografije. Na moderiranom razgovoru povodom predstavljanja časopisa, koji će voditi Sandra Križić Roban, sudjelovat će Željko Serdarević, Boris Berc i Martina Munivrana.
FOTOTXT je stručna periodička publikacija koja na šezdesetak stranica donosi tekstualne i vizualne materijale sa zadaćom istraživanja, interpretacije i kontekstualiziranja umjetničkih radova u mediju fotografije. Časopis uređuju kustosice Ureda za fotografiju Ivana Završki, Tena Starčević i Sara Mikelić.
Naslovna fotografija: Rino Efendić, 1988.

GSK Kerempuh: DJEVOJKA ZA ZBOGOM
2024-12-06 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Neil Simon
Redatelj: Goran Kulenović
Čuveni američki dramatičar Neil Simon podjednako je često pisao kazališne drame i filmske scenarije, a Djevojka za zbogom (The Goodbye Girl) među najuspješnijim je ekranizacijama njegovog teksta. Jedna od najpametnijih i najživotnijih romantičnih komedija u povijesti filma, za koju je Richard Dreyfuss postao najmlađim dobitnikom ‘Oscara’ u kategoriji glavne muške uloge, donosi nam priču o čikaškom glumcu Elliotu Garfieldu koji dolazi u New York, na off-Broadway, igrati Richarda III. Spletom okolnosti prisiljen je dijeliti stan s bivšom plesačicom /samohranom majkom Paulom i njenom slatkom i pametnom desetogodišnjom kćerkom Lucy. Osim prisilnog zajedničkog suživota, velik je izazov za odnos Elliota i Paule njezin otpor prema ponovnom zaljubljivanju, izazvan upravo neuspješnim vezama s glumcima. Usput bizarna koncepcija Shakespeareovog djela Elliotovu veliku glumačku priliku vodi prema propasti, a niti Paulino prisilno obnavljanje plesačke karijere ne ide u puno boljem smjeru…
U adaptaciji i režiji Gorana Kulenovića (autora kultnih serija Bitange i princeze te Crno-bijeli svijet), te u virtuoznim glumačkim izvedbama Marka Makovičića i Sare Stanić, Djevojka za zbogom dinamična je studija karaktera, prepuna inteligentnog humora i duhovitog istraživanja urbanih neuroza, ali i stvarnih ljudskih emocija – mišljena da gledatelje iz dvorane isprati s velikim smiješkom na licu.
Autori adaptacije: Goran Kulenović i Sara Stanić
Autori prijevoda: Goran Kulenović, Kristina Kegljen, Sara Stanić
Autor glazbe: Enes Kulenović
Autor fotografija: Mak Vejzović
Rekviziterka i garderobijerka: Ana Rebrović
Majstor svjetla: Tomislav Sabljar
Majstor tona: Deni Ključarić/Damir Ključarić
IGRAJU:
Marko Makovičić
Sara Stanić
Zvonka Tomaš Brazzoduro
Popusti na grupne posjete (10 i više osoba)
Prodaja na tel. 01/4833 645, 01/4833 646

Besplatne radionice za odrasle! Likovna radionica „Put prema školi“
2024-12-07 10:00 - 12:00 | ZAGREB
Likovna radionica „Put prema školi“
U blagdanskom ozračju, zajedno ćemo oživjeti drage uspomene iz školskih dana. Inspirirani vlastitim sjećanjima i maštom, polaznici će svoju kreativnost izraziti kroz tehniku akvarela. Pridružite nam se i doživite radost stvaranja!
Povodom predstojećih blagdana Hrvatski školski muzej u suradnji s Petrom Kovačić, mag. educ. art., u projektu ART ZA KVART, poziva vas da se prijavite na besplatne likovne radionice u programu “Ponovo u klupama sa Školskim”.
Prijave na email: idumbovic@hsmuzej.hr ili tel: 01 48 55 716 prijave za radionicu do petka 6. 12. do 14 sati.

Z/K/M/: U koga se uvrglo ovo dijete
2024-12-07 19:00 - 20:15 | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
